<classify> WAZIRI wa Ujenzi, Uchukuzi na Mawasiliano, Isack Kamwelwe, ameagiza mradi wa ujenzi wa nyumba mbili za walimu katika chuo cha Ufundi Stadi Veta, mkoani Njombe, unaotekelezwa na Wakala wa Majengo nchini TBA uchunguzwe.Amemuagiza Mkuu wa Mkoa wa Njombe, Christopher Ole Sendeka, kuchunguza mradi huo, baada ya kubaini kuwa pamoja na kupatiwa fedha nyingi na serikali mpaka sasa haujakamilika.Mradi huo wa nyumba mbili za ghorofa moja umegharimu kiasi cha Sh milioni 600 na tayari TBA wameshalipwa asilimia 90 ya fedha hizo lakini mpaka sasa hakuna kinachoendelea.Akizungumza baada ya kukagua miradi yote waziri Kamwelwe amemtaka Ole Sendeka kuuchunguza mradi huo wa miaka miwili ambao ulianza mwezi Oktoba, mwaka jana na unatarajiwa kukamilika mwezi Novemba, mwaka huu lakini mpaka sasa hakuna kinachoendelea.Watu wa TBA wananisikitisha sana hasa ukiangalia wao wanafanya kazi kwa niaba ya serikali, tunazidiwa uwezo na wakandarasi binafsi hii ni aibu kabisa mkuu wa mkoa naomba usimamie ujenzi huu uhakikishe unakamilika, amesema.Kwa upande wake, Ole Sendeka alitoa siku saba kwa TBA, viongozi wa chuo, Katibu Tawala wa Mkoa RAS na viongozi wengine wa mkoa wanaosimamia masuala ya ujenzi kufika ofisini kwake ili kuangalia namna ya kunusuru mradi huo uliogharimu fedha nyingi.Awali, akizungumza kwa niaba ya waziri Kamwelwe, Sendeka alisema huu ni wizi wa mchana ambao hauwezi kuvumiliwa hata kidogo kwa kuwa milioni 600 zinauwezo wa kujenga miradi mikubwa huku akitolea mfano zahanati ya Ipelele ambayo imekarabatiwa kwa kujengwa wodi, mochwari na vitu vingine vingi kwa gharama ya Sh milioni 400.  <topic>: KITAIFA 